**Състезание по български език и литература и математика за подготвителни групи и ученици от I- VII клас**

**ОУ „Любен Каравелов“, гр. Бургас, 21.02. 2015г.,**

**посветено на Националния празник на България – 3март**

**Име на ученика:……………………………………………………………...клас………….**

Време за решаване: 180 мин.

Състезателният тест съдържа задачи по български език и литература и математика.

Внимателно прочетете условието на всяка тестова задача и предложените към нея отговори. Изберете само един от тях и оградете с кръгче буквата на този отговор.

За задачите със свободен отговор са оставени празни редове. На това място запишете своя отговор. Ако след това прецените, че записаният от Вас свободен отговор не е верен, задраскайте го с хоризонтална черта и запишете над него отговора, който според Вас е правилен.

Грешно решение или липса на решение няма да Ви носи точки.

Желаем Ви успех!

**Български език и литература -VII клас**

**Какво е мястото на фитнеса в живота на хората?**

Възможностите за спорт днес са безбройни и разнообразни. Радостно е, че фитнесът днес не се асоциира с бодибилдинг, а с постигането на вътрешна хармония, здраве, позитивни емоции, удовлетворение и повече усмивки в забързаното ежедневие. Това е концепцията за Vellnes- ново качество на живот. Преди години хората спортуваха основно за да изглеждат добре, но напоследък все по- ясно си дават сметка, че движението е един от основните елементи, важни за здравето и за подобряването на качеството на живот. Броят на клиентите ни, които купуват качествени фитнес уреди за домовете си, се увеличава, което само може да ни прави щастливи.

*Въпрос на Марина Аврамова към Десислава Косева,*

*мениджър на фирма за продажби на уреди за домашен фитнес.*

1. **Защо текстът е предназначен за сферата на масовата комуникация?**

а/ В него главно се съобщават научни факти за човешкото здраве.

б/ В него главно авторът убеждава читателите в ползата от спортуване.

в/ В него главно се съобщава новина, интересна за широк кръг възприемащи.

г/ В него главно се подтикват читателите да си купуват фитнес уреди.

1. **Какво е вярно за последното изречение в текста?**

а/ В него се изразява мнение.

б/ В него се оспорва мнение.

в/ В него се посочва факт.

г/ В него се отхвърля факт.

1. **Какво е посланието в текста?**

а/ Нараства броят на хората, които искат да се занимават с фитнес, за да правят „мускули“.

б/ Увеличава се броят на хората, които се грижат повече за тялото, отколкото за умствената си дейност.

в/ Все повече хора отхвърлят идеята за уелнес, защото тя се приема от тесен кръг любители.

г/ Като се занимават със спорт, все повече хора се стремят не просто да изглеждат добре, но и да се грижат за по- доброто си здраве и начин на живот.

1. **От какъв вид публицистичен текст е откъс написаното?**

а/ репортаж;

б/ информационна бележка;

в/ коментар;

г/ интервю.

1. **С кой от изразите трябва да се допълни изречението, за да бъде граматически правилно?**

*Обръщам се към вас, госпожо Нилсен, защото вие …………….. нашата страна.*

а/ сте посещавала;

б/ сте посещавали;

в/ съм посещавала;

г/ бях посещавала.

1. **Кой от изразите е граматически правилен?**

а/ Повече от 2000 ученика избраха да се явят на два изпити.

б/ Повече от 2000 ученици избраха да се явят на два изпити.

в/ Повече от 2000 ученика избраха да се явят на два изпита.

г/ Повече от 2000 ученици избраха да се явят на два изпита.

1. **В кой ред има правописна грешка?**

а/ искренни чувства;

б/ възпитано момче;

в/ постоянна болка;

г/ смислени послания.

1. **В кой ред има правописна грешка?**

а/ Човек не може без опора на този свят.

б/ Доброто дело носи одувлетворение.

в/ Те се засмели на остроумната шега.

г/ Писателят осмива мързела на героите си.

1. **В кое изречение има пунктуационна грешка?**

а/ Ако продуктът, който сте намерили, е с изтекъл срок на годност, вие получавате същия продукт безплатно.

б/ Ако намереният от вас продукт е с изтекъл срок на годност вие получавате същия продукт безплатно.

в/ Ако продуктът, намерен от вас, е с изтекъл срок на годност, вие получавате същия продукт безплатно.

г/ Вие получавате същия продукт безплатно, ако продуктът, който сте намерили, е с изтекъл срок на годност.

1. **Кое изречение е сложно съставно с подчинено подложно?**

а/ Не вярвам, че ще стигнем до върха за два часа.

б/ Мисля, че мога да докажа твърденията си.

в/ Не е ясно дали ще участваме в състезанията.

г/ Утре сутринта, когато стана, ще ти се обадя.

1. **В кое от изреченията има пунктуационна грешка?**

а/ Билетът се таксува веднага след като се качите в автобуса.

б/ Веднага таксувайте билета си, след качването ви в автобуса.

в/ След като се качите в автобуса, веднага таксувайте билета си.

г/ Таксувайте билета си, след като сте се качили в автобуса.

1. **Какво е по вид изречението?**

*Чувахме, че дъждът барабанеше по ламаринения навес.*

а/ сложно съставно с подчинено определително;

б/ сложно съставно с подчинено подложно;

в/ сложно съставно с подчинено обстоятелствено;

г/ сложно съставно с подчинено допълнително

1. **Преобразувайте пряката реч в непряка реч.**

*„Подготвил съм ви изненада”- със закъснение каза Росен.*

………………………………………………………………………………………………………………………………………………………………………………………………

1. **Препишете откъса, като отстраните допуснатите грешки.**

В едно село живеят щасливо мъж и жена. Те си имат дъщеря красива като цвете. Който я зърне неможе да откъсне очи от нея. Но щастието им е пумрачено от това че майката омира от тешка болес. Бащата остава сам и му е трудно да се грижи за всичко. Съседитему го саветват да се ужени пофторно.

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. **Каква е функцията на последната седемнадесета глава в композицията на повестта „Немили- недраги”?**

а/ развръзка;

б/ епилог;

в/ кулминация;

г/ ретардация.

1. **Кой от посочените художествени образи представя готовността на опълченците за саможертва в името на родината?**

а/ *Идат като тигри, бягат като овци*

*и пак се завръщат;*

б/ *Бури подир бури! Рояк след рояк!*

в/ *„България цяла сега нази гледа,….*

*ако би бегали: да мрем по- добре!”*

г/ *Но вълни по- нови от орди дивашки*

*гълтат, потопяват орляка юнашки…*

1. **Какво е призвана да стори юнашката песен в стихотворението „На прощаване”?**

а/ да обезсмърти образа на Балкана;

б/ да разкрие мелодичността на родния език;

в/ да заклейми предателите;

г/ да предаде на братята завета на бунтовника.

1. **Каква идея е разкрита чрез антитезата *Бяха* *сред обществото, но бяха в пустиня* от втора глава на повестта „Немили- недраги”:**

а/ за самотата на героите в един чужд, неразбиращ ги свят;

б/ за безприютността и немотията на емигрантите;

в/ за носталгията на изгнаниците по отечеството;

г/ за страданието от принудителното бездействие.

1. **Попълнете таблицата, като свържете посочените герои от повестта „Немили- недраги” с цитатите, които ги представят.**

|  |  |
| --- | --- |
| **Литературен герой** | **Цитати** |
|  | *…бледолик, болнав, сух като скелет человек...* |
|  | *…един бледолик момък, облечен доволно изящно, с цилиндър и бастун* |
|  | *…най- младият от всичките, почти лапак с фес* |
|  | *Той сега се беше предрешил на същ селянин, с гугла и влашки кожух.* |

а/ Македонски;

б/ Странджата;

в/ Бръчков;

г/ Владиков.

1. **Запишете в две- три изречения какви са внушенията на стиха *Няма веч оръжье- има хекатомба* от одата „Опълченците на Шипка”.**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………......................................................................................................................................................................................................................................................

Отговори и скала за оценяване

|  |  |
| --- | --- |
| Отговор | Точки |
| 1.в | 1т. |
| 2.в | 1т. |
| 3.г | 1т. |
| 4.г | 1т. |
| 5.б | 1т. |
| 6.г | 1т. |
| 7.а | 1т. |
| 8.б | 1т. |
| 9.б | 1т. |
| 10.в | 1т. |
| 11.б | 1т. |
| 12.г | 1т. |
| 13. Със закъснение Росен каза, че им е подготвил изненада. | 2т. |
| 14. В едно село живеят щас**т**ливо мъж и жена. Те си имат дъщеря**,** красива като цвете.Който я зърне**,** неможе да откъсне очи от нея. Но щастието им е п**о**мрачено от това**,** че майката **у**мира от те**ж**ка болес**т**.Бащата остава сам и му е трудно да се грижи за всичко. Съседитему го с**ъ**ветват да се **о**жени по**в**торно. | 13т.  / по 1т. за верен отговор/ |
| 15.б | 1т. |
| 16.в | 1т. |
| 17.г | 1т. |
| 18.а | 1т. |
| 19. | 4т. /по 1т. за всеки верен отговор/ |
| 20. В текста трябва да бъдат употребени следните ключови изрази: *решителност, храброст, жертвоготовност в името на свободата, непоколебимост* и др…. | 5т. |

Общо: 40т.